
‏ט"ו כסלו תש"פ
‏13 דצמבר 2019
לכבוד                                              				

שלום רב,

הנדון: בקשה לקבלת מידע מכוח חוק חופש המידע, תשנ"ח 1998 – 
מעקב אחר ביצוע עבודת מטה ליישום החלטת ממשלה על קיצוץ תקציב  2019  
סימוכין: פנייתכם מיום 2.12.19
ראשית , תודה על פנייתכם בנושא שבנדון.
במענה לבקשה לקבלת המידע שהוגשה על ידכם, ולאחר בדיקה אל מול הגורמים המקצועיים הרלוונטיים, להלן התייחסות משרדנו:
1. סך / היקף הקיצוץ: כ-17.3 מלש"ח במזומן  וכ-16.5 מלש"ח בהרשאה להתחייב.
2. תקנות / סעיפי הקיצוץ: בהתאם להחלטת ממשלה 4614 בוצע הקיצוץ המפורט בקובץ המצ"ב.
3. שיקולים ואופן קבלת ההחלטות:
בכל החלטת ממשלה על קיצוץ תקציבי רוחבי במשרדי הממשלה, מופיע שיעור הקיצוץ, ממנו נגזר גם גובה הקיצוץ. הסכום לקיצוץ נגזר מתקציב המשרד ומחולק בין היחידות, בהתאם להיקף התקציב העומד לרשותן.
ההחלטה הפנים-יחידתית באשר לאופן הקיצוץ, נעשה בתיאום בין ראש אגף בכיר תקציבים במשרד ובין היחידה המקצועית הרלוונטי, עליה מוחל הקיצוץ.
היות והמשרד הינו עתיר בהרשאה להתחייב, בוצע הקיצוץ הן בהרשאה להתחייב והן בתקציב המזומן. כמו כן, קוצצו 3 תקני כ"א ורכיבי שכר נוספים.
הקיצוץ לא היה אחיד, אלא בוצע במקומות בהם הפגיעה היא קטנה יותר, תוך מתן בחינת היכולת להכיל את הקיצוץ הנ"ל. 
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, נשמח להיות לעזר גם בעתיד.
בברכה
יוסי זולפן,

  הממונה על חוק חופש המידע
   משרד הכלכלה והתעשייה
העתק: עו"ד אמל כולאב, הלשכה המשפטית       
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

